Diari Oficial de la Generalitat Valenciana


Sumari del DOGV 8680, del 19-11-2019 (2019/10932)

ACORD de 15 de novembre de 2019, del Consell, pel qual s'autoritza modificar els límits per a adquirir compromisos de despesa a càrrec d'exercicis futurs, imputables al capítol 7 del programa 141.10, Administració de justícia, línia de transferències T8408, de la Conselleria de Justícia, Interior i Administració Pública (VL 07.002/19-025).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10020


Data del document
:   15-11-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de novembre de 2019, del Consell, pel qual s'autoritza modificar els límits per a adquirir compromisos de despesa a càrrec d'exercicis futurs, imputables al capítol 7 del programa 141.10, Administració de justícia, línia de transferències T8408, de la Conselleria de Justícia, Interior i Administració Pública (VL 07.002/19-025). [2019/10300]  
El pressupost de la Conselleria de Justícia, Interior i Administració Pública inclou, en l'annex de transferències i subvencions corrents del programa 141.10, Administració de justícia, la línia de transferència T8408, prevista per a finançar la cooperació entre la Generalitat i les entitats locals per a la construcció d'infraestructures en matèria d'Administració de justícia, mitjançant la delegació de competències prevista en la disposició addicional primera de la Llei 21/2017, de 28 de desembre, de la Generalitat, de mesures fiscals, de gestió administratius i financera i organització de la Generalitat, que alhora estableix que la delegació anirà acompanyada dels suficients recursos econòmics perquè siga efectiva i garantisca l'equilibri financer de l'entitat receptora.  
  
La dotació de la línia correspon a l'import previst per a dur a terme la construcció dels palaus de Justícia de Gandia i Torrent, on situar els òrgans judicials existents en l'actualitat en totes dues localitats, pel fet d'haver-se produït la delegació als ajuntaments de tots dos municipis per a licitar, adjudicar i executar aquestes obres previstes, amb la distribució d'anualitats següent, autoritzada per l'Acord del 20 de juliol de 2018, del Consell:  
  
Exercici Import  
2018 18.150,00  
2902 129.284,05  
2020 12.806.478,93  
2021 68.364.762,60  
2022 4.643.924,38  
  
  
Atés que els contractes de servei de redacció dels projectes i direcció d'obra estan en la fase de valoració d'ofertes en la licitació pel que fa al Palau de Justícia de Torrent, i en la de licitació pel que fa al Palau de Justícia de Gandia, no serà viable executar-los en aquest exercici, per la qual cosa la Conselleria de Justícia, Interior i Administració Pública planteja la necessitat de reprogramar les anualitats i es requereix incrementar els límits tant quantitatius com del nombre d'exercicis que, per a adquirir compromisos de despesa que s'estenguen a exercicis futurs, estableix l'article 40 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions.  
  
En conseqüència, i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, amb la prèvia deliberació, en la reunió de 15 de novembre de 2019,  
  
  
ACORDA  
  
Autoritzar la modificació dels límits, tant quantitatius com del nombre d'anualitats, per a comprometre despesa en exercicis futurs a càrrec de la línia de transferència T8408, «Finançament delegació de competències per a la construcció d'infraestructures en matèria d'Administració de justícia», de l'annex de transferències i subvencions de capital del programa 141.10, Administració de justícia, d'acord amb el detall següent, que implica ampliar fins a l'any 2023 els relatius a les obres delegades als ajuntaments de Gandia i Torrent per a la licitació, adjudicació i construcció dels palaus de Justícia en aquests municipis:  
  
  
Exercici Límit actual Límit modificat  
2020 70.435.367,58 564.974,05  
2021 68.371.550,60 50.294.579,93  
2022 4.643.924,38 68.241.681,60  
2023 0 4.643.924,38  
  
  
  
València, 15 de novembre de 2019  
  
El conseller secretari en funcions,  
VICENT MARZÀ I IBÁÑEZ